Tartu_pedagoogiumi_aruanded (EAA.2107.1.59)

Lehekülg 6
VI. Veidi suurem riietehoiuruum. Sääl asuvad I ja VI klas-
si õpilaste riided ja joogivee nõu.
VIII- III ja IV kl ruum. Väike, soe, valge ja mugav. Valgus-
tuskoeffitsent 0,125, ruumala 83,64m3.
VIII - VI kl. ruum. Suur, ka pimedavõitu, valgustuskoeff.
on 0,08, ruumala 122,88 m3
Ruumid tunduvad pimedatena ka sellepärast, et kooli-
maja on kivist paks müür ei lase valgust juba väljast
aknasse. Esimene mulje, kui astusin sügisel sellesse maj-
ja oli, et ega siin vististi õpilased lugeda ei näe, kuid
hiljem harjus silm. Teisi, kooliga otseses ühenduses
olevaid hooneid polegi. Koolijuhataja elab samal õu-
el asuvate hobustetallide otsas asuvais endisis kutsa-
ri eluruumides, mis koosnevad toast, köögist ja sahvrist.
Teades, et ruum kitsas võttis vallavolikogu ka nii-
suguse säädusevastase otsuse vastu, et internaadi
koolis ei avata kuigi 6-7 km kaugusel elavad
õpilased tingimata seda vajavad. Kuna lastevane-
mad sellest otsusest informeeritud olid, ei olnud-
ki neid õpilasi palju, kes soovisid ööbida internaa-
dis. Vanemad katsusid neid paigutada kooli ligidale
tuttavate juurde, kel seda võimalik polnud, käisid koju,
ehk siis ööbisid ka mõne öö koolimajas.
Kuna kool alles esimest aastat valla koo-
lina töötab, puudub vallal ka selle kooli jaoks iga-
sugune inventaar ja õppeabinõud. Varem kuulus kool
Tilsi lastekodu juurde, ning kuna lastekodu omab
üksikuid õppeabinõusid koolimööblit j.m.s on need asjad
koos ruumidega vallale renditud. Nii ei või koolimööbli
üle nuriseda: pingid on enamvähem nõuetele vastavad ning
ka tahvlid on võrdlemisi korralikud. Pääle muu on kooli
kasutada veel kaks kappi, missugused praegu asuvad õpeta-
jatetoas ning teenivad õppeabinõude panipaikadena.
Halvem on lugu õppeabinõudega. Lastekodule
on neid muretsetud kunagi aastaid tagasi, kuid need on
ammugi ajast ja arust. Nii seisab õpetajatetoas nurgas kor-
ralikul alusel umbes nelitosinat võimlemise keppe ja teistvõrt
rohkem kurne, kuid muud, vajalikumat ei ole. Loodusõpetu-
se alal on keemias veidi instrumente, on ka tabeleid, mida
saaks kasutada looduslooõpetaja oma aine käsitamiseks.
Samuti leidub neid väga suur hulk emakeele grammatika jaoks,
kuid mina neid kasutada ei saanud, sest VI kl kavas pole enam-
seda ainet; (mille abil) mida nende tabelite abil näitli-
kustada saaks. Suurimat puudust tundsin kooliraamatu-
kogu järgi. Oleksin meeleldi sääl näinud huvitavat luge-
misvara laste jaoks ja käsiraamatuid õpetajaile. Raa-
matukogu kuid on küll lastekodul, kuid seda ei antud
koolile kasutamiseks, pikkade mahhinatsioonide abil sai säält
siiski vahetevahel teaduslikku kirjandust mida sai kasutada
enda edasiharimiseks. Kooliraamatukogus leidusid vaid need
raamatud, mille annetas eelmisel aastal koolile kü. "Loodus"
kuid elu näitab, et need ei sobi lugemismaterjaliks õpilastele, sa-
muti, kui nad ei rahulda õpetajat, mõned üksikud väljaarvatud.
On tõsi, et läbi ikka kuidagi saab kuid võrreldes õppe-
abinõude hulgaga, mida võis kasutada seminari harjutus-
koolis, tundub siiski, nagu poleks mitte midagi.
Kui kooli hoolekogus kooli eelarve tegemisel küsimus kaa-
lumisele võeti, kas ei tuleks eelarvesse võtta ka summe õp-
peabinõude muretsemiseks, käis muigav ilme üle valla-
volikogu esitaja näo, ning sinna ta jäigi. Volikogu omal